Cuneiform Tablet Kt 92/k 389 (AKT 11a 1)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma kà-ru-um kà-ni-ìš-ma a-na šu-IŠTAR ù ILLAT-tí-šu qí-bi-ma i-na u₄-mì-im ša ṭup-pì-ni ta-ša-me-a-ni GÍR ša a-šùr šé-ṣí-a-ma i-na mì-ma TÚG.ḪI.A ša ILLAT-tim 1 me-at 50 {TÚG}ku-ta-ni SIG₅ a-na ší-mì-šu-nu IGI GÍR a-na a-šùr ù i-li-ku-nu am-ra-ma šu-IŠTAR ù kur-ub-IŠTAR li-ik-nu-ku-šu-nu sá-a-tám ša TÚG.ḪI.A SIG₅ a-ḫa-ma a-na pu-tí-šu-nu ep-ša-ma a-na É.GAL-lim šé-ri-ba-nim ù a-na pu-a-a-a gu₅-mur-ma GÍR ša a-šùr ku-lu-ku-nu-ma ta-ta-ma-a a-wi-lúm TÚG.ḪI.A SIG₅-tim ma-lá i-ša-ku-nu i-na sá-i-tí-šu TÚG.ḪI.A SIG₅ lá ú-ṭá-bi-ú-ni TÚG.ḪI.A ša i-du-nu lu dam-qú-ni i-na ší-mì-im ša a-ki-dí-e lu lu-bu-ša-am lu ší-li-ip-ke-e lu na-ma-ša-ḫa-am lu ra-qá-tám SIG₅ lu ku-sí-tam SIG₅ 10 TÚG.ḪI.A SIG₅ a-na ší-mi-im am-ra-ma a-na ṣé-er {TÚG}ku-ta-ni SIG₅ id-a-šu-nu TÚG.ḪI.A lu SIG₅-qú-ma i-na É.GAL-lim ú-nu-tum lá i-ka-ṣa-ad